VARAAIT
Tere tulemast "Varaaita"!
Sel korral räägime teemal "Mis siis kui ma jään üksi?"
See on küsimus, mida paljud mõtlevad tõsiselt.
Eelmise aasta septembris avaldati Soome õhtulehes artikkel,
milles oli tavalisest pikem pealkiri "Maailma üksildaseim vaal laulab
häälega, mida teised vaalad ei kuule".
Loos räägitakse kiusvaalaliste sugukonda kuuluvast vaalast,
võimalik, et sinivaalast, kes erineb ühel tähendusrikkal moel
oma teistest liigikaaslastest.
Sinivaalad häälitsevad tavaliselt sagedusel 15-25 Hz.
Tõesti madala häälega.
See maailma kõige üksildasem vaal laulab sagedusel 52 Hz -
palju kõrgemalt kui teised sinivaalad ja teised vaalad ei saa sellest aru.
Selle erilise hääle tõttu on seda vaala jälgitud juba 12 aastat
ning on jälgitud tema liikumist piki USA läänerannikut üles ja alla,
risti-rästi merel.
Ta rändab rohkem ja laiemal alal kui liigiaaslased,
kuna otsib kogu aeg liigikaaslasi.
Ta on teinud seda nüüd juba vähemalt 12 aastat.
See on tõeline üksildane ratsanik - lonely rider.
Kujutle ta üksindust - vaalad on väga sotsiaalsed olendid
nagu inimesed: nad liiguvad väikese karjana ja naudivad teise lähedust.
Nad on väga truud partnerile.
See vaal aga muudkui rändab ja rändab, laulab ja laulab ja
keegi ei saa aru ega vasta.
Kui vaalad elavad kuni 100 aastat on sellel vaalal ees pikk ja
üksildane elu.
VARAAIT
Võib-olla et ka sina tunned end nagu see vaal.
Tunned, et laulad häälega, mida keegi ära ei tunne,
millele keegi ei vasta.
Kui avad suu - tunned end imelikuna ja võõrana, ükskõik kuhu lähed -
tunned, et oled üksi, ka suures rühmas või justnimelt suures rühmas.
Millest tuleb see võõraks olemise tunne?
Kuidas me leiame ühenduse teiste inimestega?
Kuidas me õpiksme kuulma ka teistel sagedustel kui vaid enda omal?
Sellise rohkem või vähem jätkuva üksinduse kogemisele lisaks võib
kestahes meist kogeda ka välistest oludest tingitud ükdindust.
Võib olla, et oled kogenud lahutust või abikaasa surma,
soovimatut üksindust, kiusamist või eraldatust või kolimist mujale.
Selline üksindus ei küsi meilt luba, see tuleb ja tuleb vaid õppida
koos sellega elama.
On olemas ka vabatahtlikku üksindust.
Selles suhtes me oleme väga erinevad, sõltub iseloomust -
üks vajab palju üksi olemist, teisele see on täielik mürk.
Igatseme sobivat rütmi üksi olemise ja seltskonnas viibimise vahel.
Inimene on loodud ühendusse ja seda rõhutatakse
juba Piibli esimestel lehekülgedel.
"Jumal ütles:"Tehkem inimesed oma näo järele, meie sarnaseks".
Esimene Moosese raamat 1:26.
Jakoobus kirjutab oma kirja 4. peatüki 5. salmis:
"Või arvate, et Kiri asjata ütleb: "Kadeduseni ta himustab vaimu,
kes meis elab"?"
Jumal on loonud meid ühendusse, Jumala sarnaseks.
Jumal tahtis, et inimene peaks Temaga sidet, naudiks Tema seltsi,
jagaks oma elu Jumalaga.
Ja seda Ta tahab endiselt.
Lisaks suhtesse Jumalaga on inimene loodud ühendusse teiste inimestega.
Issand ütleb Esimeses Moosese raamatus:
"Ja Jehoova Jumal ütles: "Inimesel ei ole hea üksi olla; ma tahan teha
temale abi, kes tema kohane on!" Ja Jehoova Jumal valmistas mullast
kõik loomad väljal ja kõik linnud taeva all ning tõi inimese juure,
et näha, kuidas tema neid nimetab.
Ja kuidas inimene igat elavat olendit nimetas, nõnda pidi selle nimi olema.
Ja inimene pani nimed kõigile lojustele ja lindudele taeva all ja
kõigile loomadele väljal, aga inimesele ei leidunud abi,
kes tema kohane oleks.
Siis Jehoova Jumal laskis tulla raske une inimese peale ja see
uinus magama; siis ta võttis ühe tema küljeluudest ning sulges
selle aseme taas lihaga. Ja Jehoova Jumal ehitas küljeluu, mille ta
inimesest oli võtnud, naiseks ja tõi tema Aadama juure."
Kui Jumal lõi kogu maailma ja inimese, siis ta tõdes iga päev,
et see on hea, vauts, küll tuli hea.
Aga siin mainitakse kogu Piibli esimene asi, mis polnud hea -
inimesel ei ole hea olla üksi.
Seepärast laskis Issand loomad üksteise järel marssida inimese juurde.
Mitte ainult nime saama - tekstist võib aru saada,
et ka kaaslase kandidaadiks.
Aga Aadam ei laulnud samal sagedusel mitte ühegi loomaga ja seepärast
Jumal laskis tal magama jääda ja lõi talle kaaslase tema küljeluust -
teise inimese, samasuguse.
Igatsuse ühenduse järgi on Jumal meisse pannud,
me igatseme teist inimest enda lähedale.
Tekst jätkub:
"Ja nad kuulsid Jehoova Jumala häält, kes rohuaias sinna ja tänna
käis, kui päev viluks läks, ja Aadam ja tema naine peitsid endid
Jehoova Jumala palge eest rohuaia puude keskele. Ja Jehoova Jumal
hüüdis Aadamat ning ütles temale: "Kus sa oled?" Ja tema vastas:
"Ma kuulsin su häält rohuaias ja kartsin, sest ma olen alasti.
Sellepärast ma peitsin enese ära!"
Peale pattu langemist inimese ja Jumala ühendusse tuli mõrasid.
Jumal tahtis inimesele läheneda, aga see jooksis peitu
Paradiisi põõsaste vahele.
Peale ühenduse rikkumist Jumalaga pole ühendus teistega olnud sama.
Patt tõi kaasa selle, et inimesed hakkasid laulma eri sagedusel.
See süvenes Paabeli torni ehitamisel kui Jumal pidi patu tõttu segama
keeled ja hajutama inimesed.
Sellest alates tuleb ühenduse hoidmiseks teha tööd.
Tuleb paluda andeks, tuleb anda andeks ja uskuda, et saab andeks.
Sellest alates on inimesed pidanud õppima ühel sagedusel laulmist,
pidanud õppima erinevuse mõistmist, ületama kultuurilisi piire.
Mida enam on patt maailmas levinud, seda üksildasemaks
on inimese elu muutunud.
See on imelik asi, et mida lähemal me oleme üksteisele, näiteks mõnes
suurlinnas, elatakse pooleteise, meetri või poole meetri kaugusel,
kus teises korteris teine magab teisel pool seina.
Kunagi ei õpita üksteist tundma, kunagi ei lausuta teisele sõnagi,
rääkimata tänaval või trepikojas teretamisest.
Mida enam maailm ühendub, seda üksildasemana tunnevad inimesed end,
seda enam on meie hulgas neid, kes tunnevad end nagu maailma üksildasem
vaal, seilavad maailmamerel ja laulavad ja laulavad, otsides sõpru,
aga keegi ei kuule, kuna laulavad teisel sagedusel.
Need, kes on käinud pühapäevakoolis, teavad, mis on õige vastus kõigele,
mida pühapäevakooliõpetaja küsib.
Kui midagi muud ei tule pähe, tasub öelda, et Jeesus.
Vähemalt ei vihasta pühapäevakooli õpetaja selle peale.
Paljud arvavad, et kristlik kogudus pakub standartselt kõikide
probleemide vastuseks Jeesust.
Üksinduse suhtes see on õige vastus.
Jeesus tuli kõrvaldama seda kosmilist üksindust,
kuhu inimene pattulangemise tõttu sattus.
Igasugune võõrandumine tuleneb sügavast Jumalast võõrandumisest.
Paulus kirjutab juutide ja paganate vahelisest igavesest vihapidamisest.
Juutidel oli võimatu aktsepteerida, et paganad võiksid pääseda
Jumalaga ühendusse.
Siiski õpetas Paulus, et Jeesus tuli inimesi ühendama lisaks Jumalale
ka teiste inimestega.
"olite tol ajal lahus Kristusest, kaugel ära Iisraeli kodakondsuse
õigusest ja võõrad tõotuse lepingule, ilma lootuseta ja ilma Jumalata
siin maailmas. Aga nüüd olete teie, kes enne olite kaugel, Kristuses
Jeesuses saanud ligi Kristuse vere läbi. Sest tema on meie rahu,
kes on mõlemad teinud üheks ja kiskunud maha lahutava vaheseina,
vaenu, kui ta oma lihas kaotas käsu- sõnade käsu seadlustega, et ta
need kaks looks enese sees üheks uueks inimeseks, tehes rahu,
ja lepitaks mõlemad Jumalaga ühes ihus risti kaudu, kui ta vaenu
suretas enese läbi."
Juutide ja paganate vihavaenu kirjeldas kõige paremini "sorek" -
meetri kõrgune kivimüür asetses Jeruusalemma templis juutide eesõue
ja paganate eesõue vahel.
Müüril oli regulaarsete vahedega sildid, mis keelasid võõrastel
ehk paganatel minna templisse.
Aastatel 1871 ja 1971 leiti umbes meetrise läbimõõduga kivid kirjaga:
"Keegi võõras ei tohi astuda piiri ja templit ümbritseva
müüri sissepoole. Igaüks, kes sellelt teolt tabatakse,
on ise süüdi oma surmaotsuses".
Selline müür oli seal.
Paulus võtab selle müüri eeskujuks ja ütleb, et Jeesus tuli eemaldama
mitte ainult seda müüri, vaid tegelikult kogu templi teenistust.
Eelkõige aga seda juute ja paganaid eraldavat vaimulikku müüri.
Jeesus suri nii juutide kui ka paganate eest- kõikide inimeste eest.
Ta avas igale inimesele võimaluse pääseda osadusse Jumalaga
ning asetas kõik inimesed samale joonele, võrdseteks.
Kõik on Jumalale ühtviisi armsad.
Jeesuse kaudu me kõik saame õige sageduse oma valu
ja rõõmu väljendamseks.
Jeesuse kaudu me võime kohata teisi samal joonel, armu saanud patustena.
Paulus ütleb:
"Nii ei ole te siis mitte enam võõrad ega majalised, vaid pühade
kaaskodanikud ja Jumala kodakondsed, rajatud apostlite ja prohvetite
alusele, kus Kristus Jeesus ise on nurgakivi, milles kogu hoone
on kokku liidetud ja kasvab pühaks templiks Issandas,
kelles ka teid ühes üles ehitatakse Jumala eluasemeks Vaimus."
Uskudes Jeesusesse saab inimesest Taeva kodanik, Jumala laps,
Jumala pereliige.
Me oleme vennad ja õed ja õpime elama samas peres.
Nagu ka tavalises peres, võib ka seal olla pingeid ja ilmselt ongi -
on katkeid meie mõistmises.
Kuna meil on sama Isa, sama Vaim ja sama Jeesus, on meil võimalik meil
üksteisele andeks anda ja armu anda üksteisele.
Kristlik kogudus kõige paremal moel on kindlalt parim koht olla
aktsepteeritud ja armastatud ning selle armastuse
ja heakskiidu osutamiseks teistele.
See võib võtta aega.
Seetõttu me ei peaks nõudma teiselt avanemist või väljapoolesuunatust,
vaid tuleks anda aega.
Lasta Jumalal ühendada.
VARAAIT
Kristlik kogudus on parim koht abi saamiseks ka siis kui me kohtame
mingit ootamatut üksinduse aega - kui abikaasa sureb või jätab,
kui sõbrad kiusavad või me kolime teise kohta elama.
Me vajame võrgustikku, vajame suurt ühiskonda ja väikest rühma ja
vähemalt üht, kes käiks meie kõrval.
Kogudus pole mõeldud kohaks, kus pakutakse teenuseid, vaid kohaks,
kus võib luua võrgustiku teistega, kus võib anda teistele
ja saada ka ise - nii üht kui teistpidi.
Kogudus pole koht, kus mingi osapool täidab teiste tarbeid -
see on koguduse karikatuur!
Koguduses antakse ja saadakse.
Me vajame inimesi, kellele võib rääkida, kuidas tundub, mis toimub,
mida igatseme, millised on kitsaskohad, mis teeb rõõmu.
Me vajame inimesi, kes on võib-olla samu radu käinud.
Me vajame inimesi, kes ei viska kiviga ega nõua ilmtingimata mingit
muutust, milleks meil pole jõudu.
Sa võid olla see inimene teisele, me võime olla seda üksteisele.
Jeesus armastab meie kaudu neid, kellel on praegu üksildane tunne,
kes laulavad selle oma üksildase häälega ja keegi ei kuule.
Kas sina oled kasutatav?
Keegi meist ei pea jääma üksildaseks vaalaks,
sest Jeesus laulab ja kutsub kõigil sagedustel.
VARAAIT
Jeesus oskab laulda sellel sagedusel, millel sina kuuled.
Jeesus kuuleb sind sellel sagedusel, millel sina laulad.
Ta on maailma parim kuulaja ja kõrval käija.
Ta kutsub kõiki üksildasi enda juurde üsna üllataval moel.
Ta ütleb:
"Tulge minu juurde kõik, kes olete vaevatud ja koormatud, ja mina annan
teile hingamise! Võtke endi peale minu ike ja õppige minust, et mina
olen tasane ja südamelt alandlik; ja te leiate hingamise oma hingedele.
Sest minu ike on hea ja minu koorem on kerge!"
Jeesus suunab oma sõnad kõigile üksildastele ja iseend väsitanuile,
suure pinge all elavatele inimestele.
Ta kutsub enda juurde ja lubab anda igatsetud ühenduse ja hingamise.
Viis, kuidas Ta selle hingamise annab, on üllatav.
Vähestele meist tuleks pähe lohutada väsinud sõpra, lubades talle lisaks
koormaid, anda oma koormad teisele kanda teise omadele lisaks.
Jeesus siiski kutsub meid, väsinuid enda juurde ja annab meile oma ikke
ja selle kaudu Ta õpetab meid ja õpetuse teemaks on alandus.
Ikke all mõeldakse veo kandmise seadet, millega härg või härjapaar
veab koormat ja võimalikke põllumajandusriistu.
Sageli pannakse samasse ikkesse kaks härga.
Kombeks oli, et üks härgadest oli kogenud, harjunud härg
ja teine noor ja kogenematu.
Ühes ikkes noorem õppis käima sama sammu vanemaga ja üsna ruttu õppis
noor käima vanema kõrval kohal, kus koorem oli võimalikult kerge.
Kui see kõndis kiiremini kui kogenud kaaslane, muutus koorem liig raskeks
ja kui see kõndis aeglasemalt, muutus koorem liiga raskeks.
Parim oli käia võimalikult samas rütmis, et vanemal kaaslasel
oli raskeim kandam.
Jeesus kutsub meid endaga samasse ikkesse - Tema on nagu vanem härg.
Ta ütleb, et Tema ike on paras, Tema ike on kerge - miks?
Nagu härgade ikkes, nii ka Jeesuse ikkes, taak kasvab liiga suureks
kui me käime liiga kiiresti.
Ta õpetab meid Temaga samas rütmis liikuma.
Kui me liigume samas rütmis, on see paras ja selle abil Jeesus õpetab
meile alandlikkust ja usaldamist, selle kaudu Ta lubab meile ka rahu
ja annab selle kaudu ka sügava ühenduse - me vajame Teda kogu aeg.
Meil on sageli vaimulikest asjadest selline pilt, et Jumal küll päästab
ja annab armu, aga me peame jaksama ise kanda oma taaka
ja me vajume kokku kogu selle üritamise all.
Muudele muredele lisaks veel need vaimulikud mured!
Jeesus õhutab meid andma need taagad Tema õlule, meie ei pea võtma
oma taakasid ise, vaid Ta tuleb kaaslaseks ja kannab raskema taaga.
Me õpime lootma Tema peale.
Õppides käima koos Temaga, saavad meist need vanemad ja kogenenumad
härjad ja Jeesus tahab meid asetada käima noorema kõrval.
Teine õpib meilt, kuidas elada kristlasena, kuidas käia Jeesusega.
Tahan küsida, kes on see inimene, kelle kõrvale Jumal tahab
sind panna kaaslaseks, ühendusse?
Jeesus õpetab meid laulma samal sagedusel nendega, kes ujuvad üksi.
Kas sa tahad seda, nõustud sa olema kaaslane teisele ilma nõudmisteta,
ilma tingimusteta?
Kas sa tahad õppida laulma samal sagedusel?
Palvetame koos!
Jeesus, tänu, et Sina laulad samal sagedusel meist igaühega. Issand,
me võime laulda eri sagedusel kui inimesed, me võime kogeda, et oleme
üksi ja üksildased, keegi ei laula samal sagedusel, aga Sina, Jeesus,
kuuled meid just sellel sagedusel, kus meie oleme ja tänu, et Sa aitad
ja tuled meie kõrvale, Sa õpetad meid kuulama ja käima teiste kõrval.
Issand, täname, et võime anda sulle oma koormad ja leida selles
maailma suurima ühenduse, mis iganes võib olla. Õpeta meid jagama seda
ühendust teistega. Tänu, Jeesus, et Sa kuuled meid, Sinu pühal nimel,
aamen!
Kui sa tunned, et oled saanud nende saadeta kaudu midagi,
kui Jumal on rääkinud sinuga, siis sa võid toetada neid saateid,
helistades lauatelefonilt Taevas TV7 Eesti annetustelefonile 9001 777!
Helistades annetad 7 eurot. Annetamiseks kuula sõnum lõpuni.
Tahan tänada sind, et oled olnud vaatamas ja paljud teist
on annetanud saate valmimiseks ja teete seda ka tulevikus.
Sellest on suurt abi, tõsiselt!
Issand õnnistagu sind rohkesti ja andku sulle kõike seda, mida vajad,
et saaksid anda seda edasi.
Me jätkame taas kahe nädala pärast "Varaaidas" ja seniks palju õnnistust!
Nägemist!
Tõlge: Ülle Kapanen